
DISPUTATIO  PHYSIOLOGICA 


INAUGURALIS, 


DE 


GENERATIONE. 


P  R  O  (E  M  I U  M. 


Natu  R/E  res  dividuntur  in  eas,  quae  orga¬ 
nis  praeditae  sunt,  et  in  eas  quae  non  ;  seu,  quod 
idem  valet,  in  animatas  et  inanimas.  Ad  hoc 
genus  pertinent  aer  circumfluus,  et  res  quae  fo¬ 
diuntur  e  terra.  Illo  comprehenduntur  tam  res, 
quae  et  vivunt  et  vigent,  tam  eoe,  quae  vigent 
tantum. 

Aer  et  fossilia  inertia  sunt ;  et,  nisi  aliena 

■* 

motu  cieantur,  prorsus  quiescunt.  Uti  neque¬ 
unt  prolem  sibi  similem  propagare,  ita  minus 
fluxa  et  caduca  sunt ;  neque  apta,  quae  annorum 
longinquitate  pereant. 

Non  eadem  vero  lege,  qua  ea  inanima,  crea¬ 
vit  Natura  animantes,  et  eas  res  quae  a  terra 
* 

stirpibus  aluntur.  Quum  enim  haec,  mortalia 
et  peritura,  labentibus  annis,  senescant  et  mo¬ 
riantur,  organis  instruuntur,  quibus  id  agant, 
ut  prolem  propagent  ipsis  similem  ;  quae,  simul 
ut  sit  nacta  maturitatem,  novam  vicissim  proge¬ 
niem  parturiat,  aliam  idoneo  tempore  edituram. 
Sic  miro  foetiferae  naturae  artificio,  dum  pereunt 
singulae  res  omnes,  quae  vivunt  et  vigent ;  ta¬ 
men  conservantur  non  genera  modo,*  verum 
species  quoque,  quas  unum  generum  quodque 
continet.  Opera,  qua,  perpetuitatis  causa,  una¬ 
quaeque  animalium,  earumque  rerum  quae  terrae 
stirpibus  inhaerent,  species  prolem  propagat,  et 
qua,  uti  praestabilius  nihil,  ita  nihil  utilius,  ge¬ 
neratio  nominatur,  et  omni  aevo  naturae  re¬ 
rum  curiosos  admiratione  affecit. 

Animos  multum  agitarunt  philosophi,  ut 
cognoscerent  ipsi,  aliisque  explicarent,  qua  mi¬ 
rabili  naturae  arte,  per  aptissimum  organorum 
artificium,  animalia,  et  eae  res  quae  oriuntur  c 

t 

terra,  suum  genus  conservent.  Nulla  dum 
vero  opinionum  omnes  veritatis  numeros  habere 
videtur.  Fortasse  Generatio  inter  occulta  est* 
quae  Natura  noluit  mortalibus  retegere.  IIar- 
veio  sane  datum  est  periculis  comperire  et  de¬ 
monstrare,  irrequietum  sanguinem  circuitum 
peragere  :  sed  ne  Harveio  quidem  permissum 

• 

est  posse  scire,  quemadmodum  cxco  opere  ge¬ 
neretur  proles  ;  qua:  dein,  suo  tempore,  prolem 
similem  procreet. 

Rem  igitur,  quae,  pariter  atque  aliae  multa: 
quaestiones  physicae,  nequaquam  adhuc  safis  ex¬ 
plicatae,  natura  perdifficilis  et  perobscura  est, 
non  spero  me  posse  in  clariore  luce  ponere. 

i 

Sed  varias  doctissimorum  hominum  discrepan- 
tesque  sententias  inter  se  comparare,  et  qua: 
maximam  veri  similitudinem  habeat  dignoscere, 
pro  virili  conabor.  In  hoc  incepto,  mihi  consi¬ 
lium  est  potius  ostendere,  qua:  cuique  senten¬ 
tia:  desint,  et  quarum  etiamnum  rerum  ignoran- 

tia  vel  eruditissimi  philosophoruift  versentur, 
quam  res  jam  perceptas  et  cognitas  repetere. 

•  His  prasmissis,  aggrediar  animadvertere  qui¬ 
bus  modis  genera  non  animalium  modo,  sed  ea¬ 
rum  quoque  rerum,  quas  terra  per  radices  alun¬ 
tur,  se  conservent  et  perpetuent. 

PARS  I. 

DE  MODIS,  QUIBUS,  SUO  QUODQUE,  SE  CONSERFENT 

ANIMALIUM  GENERA. 

Prolem,  perpetuae  conservationis  causa,  alio 
aliud  modo,  genera  animalium  gignunt.  Natu¬ 
ra  rerum  conservatrix,  qua  nihil  vel  providen¬ 
tius  vel  solertius,  cuique  animalium  generi 
membra  praebuit,  quibus  sibi  destinata  generan¬ 
di  munera  absolvat.  Nulla  vero  in  re,  ejus  pro¬ 
videntiam  et  munificentiam  magis  admiramur, 
quam  in  cura,  et  miro  membrorum  artificio, 
quibus  animalium,  et  terra  natorum,  genera 
conservet.  Tam  enim  animalibus,  quam  omni¬ 
bus  quae  terra  parit,  perpetuitatis  causa,  partes 
corporis,  et  ad  procreandum  et  concipiendum 
aptissimas,  largita  est. 

In  plantis,  caeterisque  rebus  quae  gignuntur  c 
terra,  partes,  ad  perpetuam  generis  conserva¬ 
tionem  dicatae,  fluxae  sunt  et  caducae,  et,  abso- 

luto  munere,  pereunt.  In  animalibus  vero,  per 
vitam,  durant,  nec  intereunt  nisi  una  cum  cae- 
tero  corpore.  Neque  enimvero  alia  animali¬ 
bus  ulla  intercedit  differentia  cum  iis,  quae  a 
terra  per  stirpes  aluntur,  qua  certius  distin¬ 
guantur. 

Quorundam  animalium  partes  corporis,  qui- 

* 

bus  genus  conservatur,  tam  eae  ad  procreandum 
aptae,  quam  eae  ad  concipiendum,  in  uno  ge¬ 
neris  quoque  existunt.  At  vero  hominum 
bestiaruinque  Natura  alios  mares,  alias  foeminas, 
machinata  est ;  et  marem  et  fceminam,  quo  ge¬ 
neri  conservando  operam  darent,  miris  commis¬ 
cendorum  corporum  libidinibus  accendit. 

Sed  viliora  animalia  haud  pauca  ambiguo 
sunt  sexu  $  quippe  quorum  unumquodque  pro¬ 
pria  tam  maribus,  quam  fceminis,  genitalia  pos¬ 
sideat  ;  ideoque  possit  caelibatu,  pariter  atque 
concubitu,  procreare,  concipere,  prolemque  pa¬ 
rere.  Convolvulus,  etiamsi,  vitreo  carcere  cus¬ 
toditus,  non  habeat,  quam  concupiscat  fcemi¬ 
nam,  quacum  concubat,  multiplices  tamen  foe¬ 
tus  procreat  et  fundit.  Vermium  quoque  plu- 

rimi  semimares  sunt,  utriusque  sexus  genitali- 
bus  instructi  *. 

Plantarum  quoque  plurimae  sunt  androgyni ; 
quippe,  in  singulis  quarum  lloribus,  sint  partes, 
tam  foetifkas,  quam  fatiferas.  At  vero  plantae, 
quamvis  harum  partium  admissura  procreare 
queant,  alia  etiam  ratione  possunt  se  perpetuare. 
Nonnullae  enim  ex  radicibus  gemmas  edunt ; 
quae,  idoneum  nactae  locum,  se  in  parentis  spe¬ 
ciem  explicant.  Aliae  et  ex  stemmatibus  partu¬ 
riunt  germina ;  ex  quibus,  modo  res  faveant, 
novae  plantae  nascuntur,  parentibus  similes. 

Nonnulla  quoque  animalia,  velut  polypodes, 
duplice  possunt  modo  sese  in  novam  prolem 
multiplicare  f.  Sed,  cum  philosophi  nondum 


*  Vid.  Bounet.  Sur  les  Corps  Organises. 

Spallanzan.  Dissert.  de  Animal,  et  Veget  ab. 

f  Vid.  Spallanzan  Dissert.  de  Animal,  et  Veget  ab. 
Tremblei.  Hi  st.  des  Poltjpes. 

Bonnet.  Sur  les  Corps  Organises. 

satis  exploratum  habeant,  quo  haec  animalia 
modo  suos  sponte  foetus  procreent,  nobis  consi¬ 
lium  est  de  eorum  tantum  animalium  genera¬ 
tione  dicere,  quorum  alii  mares  sunt,  aliae  fce- 
minae,  quaeque  sine  sexuum  coitione  procreare 
nequeunt ;  et  praesertim  de  ea  humani  generis. 

Ad  ea  comprobanda,  quae  de  hominum  gene¬ 
ris  procreatione  dicturi  sumus,  necesse  erit  ar¬ 
gumenta  ducamus  ex  similitudine  earum  rerum, 
quas  observarunt  studiosi,  periculove  compere- 
runt,  in  vilioribus  animalibus. 

Ante  vero,  quam  conabimur,  quo  prolem 
modo  progeneret  humanum  genus  exponere, 
opus  erit  pauca  generaliter  praefari  de  animali¬ 
bus  iis,  quorum  ad  generationem  marium,  atque 
fceminarum  coitus  necessarius  est. 

PARS  II. 

# 

d  E  NER  ALI  A  QUADAM  DE  IIS  ANIMALIBUS ,  QUO¬ 
RUM  AD  GENERATIONEM  MARIUM  AC  EOE  MI- 

t  • 

NARUM  COITUS  NECESSARIUS  EST. 

Animalium,  quorum  alii  mares,  alise  famii- 
nas  sunt,  ex  modo  quo  pullos  edunt,  in  duo 
genera  dividuntur.  Nonnulla  enim  suo  in  cor¬ 
pore  pullos  continent,  et  alunt ;  deinque,  ubi  in 
parentum  effigiem  se  explicaverint,  vivos  pa- 

riunt.  .  Alia  crudos,  et  ovis  munitos,  nonddm 

0 

in  parentum  simulacra  configuratos,  excludunt. 
Illiusmodi  animalia  vivipara ,  hujusmodi  ovi - 
para  nominantur. 

Nonnulla  tamen  animalia  sunt,  quas  vivipara 
uno  anni  tempore  observantur,  alio  ovipara. 
xEstate  enim  vivos  parit  convolvulus,  ova  hi¬ 


*  Vid.  Bonnet.  Sur  les  Corps  Orgatiises. 

Hominum  genus,  itemque  bestiarum,  et  pis¬ 
cium  qui  mammis  instruuntur,  viviparum  est. 
Ova  autem  enituntur  aves  ;  itemque  plerique 
squamigerorum  serpentium  et  piscium.  Ex  ser¬ 
pentibus  tamen  excipias  salamandras,  et  vipe¬ 
ras  ;  quse  ova  intus  fovent,  neque,  nisi  cum  vi¬ 
vis  pullis,  excludunt  #. 

In  hominum,  quadrupedum,  et  avium  gene- 

*  / 
ribus,  progeneratio  intra  corpus  fit  f.  Hunc  in 

finem,  masculus  non  solum  organis  instruitur, 
quos  proprio  ex  sanguine  semen,  seu  fcetificum 
humorem,  secernant ;  sed  etiam  iis,  quos  secre¬ 
tum  immittant  in  feminas  locos. 

In  piscibus  contra  squamiferis,  et  amphibio¬ 
rum  plerisque,  procreatio  extra  corpus  fit.  Ho- 
ruip  itaque  animalium  fceminis  desunt  loci ;  et 
maribus  membrum,  quod  genitalem  humorem 
in  locos  injiciat.  Mares,  idoneo  foecundandi 


*  Vid.  Bonnet.  Sur  les  Corps  Organises  :  et 

JHemoir.  de  V Acad.  des  Sciences ,  pour  /’ dn  1727a 


f  Vid.  Buffon.  Hist.  Nat . 

tempore,  id  tantum  agunt,  ut  ad  feminas  acce- 
dant,  easve  superveniant,  et  delapsis  tunc  ha¬ 
rum  ovis,  fetificum  propriis  cx  lactibus  humo¬ 
rem  superspergant.  Domesticas  tamen  exci¬ 
pias  gallinas ;  quarum  intra  corpus  ova  fecun¬ 
dant  galli,  etiamsi  his  desit  penis,  quo  intruso 
genitalem  humorem  injiciant. 

% 

Neque  vero  alma  Natura  magis  fuit  procrean¬ 
di  occasionum  provida,  quam  prodiga  rerum, 
quas  ad  opus  necessarias  sunt.  Ea  enim  alli¬ 
ciente,  omnia  animalia,  praeter  hominum  genus, 
eo  anni  tempore  concupiscunt,  libidine  flagrant, 
et  ad  res  venereas  congrediuntur ;  ut  feminae, 
praegnatione  finita,  tum  pariant,  cum  abundent 
omnia,  quae  conducunt  ad  tenerae  prolis  salutem 
et  incrementum. 

# 

4  • 

Bestiarum  tamen,  quas  condocefacimus,  quo¬ 
rumque  labore  et  fecunditate  ad  utilitatem  no¬ 
stram  abutimur,  dum  feritas  mollitur,  appetitus 
depravantur.  Quippe  oves,  in  hac  insula,  qua: 
montibus  errant,  et  humi  pabulo  pascuntur,  uti 
semel  tantum  quotannis  progenerant,  sic  haud 
plus  semel  agnos  enituntur.  Quas  vero  cultu 

hominum  et  curatione  pinguibus  pascuis  alun¬ 
tur,  et  hieme,  tectis  septae,  tutantur  a  frigori¬ 
bus  ;  eae  bis  quotannis  procreant,  bis  partu¬ 
riunt.  Fiunt  simul  fecundiores,  et  unoquoque 
fere  partu  gemellos  excludunt.  Ovis,  haud  ig¬ 
nota  loquor,  laetis  pascuis  assueta,  uno  et  vigin- 
ti  mensibus,  quindecim  agnorum  mater  erat. 
Primo  partu  quatuor  agnos  edidit,  secundo  tres. 
Tertia  graviditate  fere  jam*  expleta,  morsu  ca¬ 
nis  occisa  est ;  ej usque  ex  utero  exempti  sunt 
octo  fetus  fere  maturi,  et  omnia  jam  membra 
absoluti 

Neque  a  Natura,  utilitatum  provida,  minor 
adhibita  est  cura  pullorum  numerum  ordinandi, 
quam  ut  idoneo  tempore  parerentur.  Immanes 
et  feras  belluas,  quas,  si  fecundas  essent,  numero 
magnum  nobis  periculum  afferrent,  rarius  con¬ 
cipiunt,  diutius  utero  gerunt,  neque  uno  partu 
unum  plus  fetum  edunt.  Bestias  vero  cicures 
et  mansuefactas,  non  solum  eas,  quarum  carni- 
_bus  vescimur,  quarumve  villis  confectis  atque 
contextis  vestimur,  sed  etiam  eae,  quarum  incre- 

*  Vid.  Dumfries  Weekly  Journal  for  the  year  1803. 

dibili  fide  utinnir  et  sagacitate,  multo  magis 
prolifica:  sunt.  Sues,  cum  nihil  habeant,  quod 
homines  suggerant,  pm  ter  escam ;  et  canes,  qui- 

i 

bus  nihil  in  custodiendo  fidelius,  nihil  domino¬ 
rum  amantius  adulantiusque,  nihil  odii  in  exter¬ 
nos  pertinacius,  nihil  ad  investigandum  saga¬ 
cius,  nihil  in  venando  alacrius,  uti  hominum 
gratia  generari  videntur,  ita  crebrius  conci¬ 
piunt,  brevius  uterum  gerunt,  et  multiplices  u- 
noquoque  partu  foetus  procreant. 

i  i 

Uti  Natur*  providentia  alia  animalia  magis 
foetifera  sunt,  alia  miniis :  ita  alia  pubescunt 
maturi  iis,  alia  seri  iis,  alia  brevius  utero  gerunt, 
alia  diutius.  Quae  uno  partu  plures  foetus  ex¬ 
cludunt,  sicut  piscium  plurimi,  ea  aliquanto  ante 
procreant,  quam  adoleverint.  Qu*  vero  mi¬ 
nus  fcecunda  sunt,  ea  non  prolem  generant,  do¬ 
nec  ad  adultam  fere  jam  pervenerint  aetatem  *. 

,  Liberis  videlicet  raro  operam  dat  hominum  ge¬ 
nus,  dum  fere  tam  corporis  magnitudinem, 
quam  formae  dignitatem  attigerit. 


* 


Vid.  Buffon.  Hist.  Nat.  tom.  n. 

At  vero,  non  omni  pariter  coelo,  homines 
eodem  aetatis  anno  pubescunt,  'et,  viribus  freti, 
concupiscunt  voluptates,  quibus  liberos  procre¬ 
ent.  Calido  coelo  maturius  puberes  fiunt  ado- 
lescuntque,  et  ad  res  pollent  venereas  ;  frigido 
serius.  Laponienses,  non  ante  duodevigesi- 
mum  annum,  ad  veneris  militiam  validi  sunt  *  : 
qui  vero,  intra  solstitiales  metas,  incolunt,  ii  vei 
duodecimo  anno,  non  sine  gloria,  militant.  In 
Britannicis  insulis,  homines  pubescunt,  in¬ 
ter  decimum  quartum  artatis  annum  et  deci¬ 
mum  sextum. 

Ubique  orbis  terrarum,  puellae  maturius  pu¬ 
bescunt,  quam  pueri  f  ;  et  pueri  et  puella?,  qui 
laute  et  luxuriose  vivunt,  quam  qui  labore  fa¬ 
mem  tolerant. 

Accedente  pubertate,  tam  mares  humani  ge¬ 
neris,  quam  foeminse,  miram  mutationem  su¬ 
beunt.  Marium  genitalia,  testes  nempe,  vesicu - 


*  Vid.  Linn.  Flor.  Lappon. 


*(•  Vid.  Buffon.  Hist.  Nat.  tom.  n. 

la  seminales ,  glandula  firostata ,  et  coles,  ido¬ 
neam  nanciscuntur  magnitudinem,  fiuntque  ad 
generandum  valida.  Venit  tum  pubes:  geni¬ 
talis  humor  secernitur  :  adolescens  fervidus,  ir¬ 
requietus,  adolescentulam  videt  protervam,  vi- 
samque  perit ;  si  qua  latent  gaudia,  meliora  pu¬ 
tat  :  caram  in  somniis  imaginem  complectitur ; 
et  ad  muliebria  arva  conserenda  incitatur.  Pul¬ 
lulat  interea  barba  :  membra  molem  nanciscun¬ 
tur  :  vox  irraucescit ;  sed  aliquanto  post  tem¬ 
pore  gravis  fit,  et  maturum  sonat  hominem. 

Dum  adolescentuli  militarem  aetatem  attin¬ 
gunt,  et  prima  in  Cupidinis  castris  stipendia  fa¬ 
cere  ardent ;  adolescentes  virgines  montem,  Ve¬ 
neri  dicatum,  pube  silvescentem  mirantur,  et, 
quoties  se  in  speculo  vident,  nitentes  oculos,  et 
sororiantes  mammas  laeti  contemplantur.  Ig¬ 
nota  hactenus  desideria  persentiscunt ;  atque 
inexpertis,  et  nunc  primum  cupitis,  optant  frui 
voluptatibus.  Quo  adolcscentulis  sint  expeten¬ 
da.*  et  amabiles,  student  artubus  se  fingere  ;  do¬ 
ceri  gaudent  certos  ad  numeros  pedes  movere ; 
summaque  cura  id  agunt,  ut  sint  vestitu  deco¬ 
rae,  et  apta  membrorum  compositione  inter  se 

omnes  partes  cum  quodam  lepore  consentiant. 
Fcecunditatis  tandem  prima  fundunt  munus¬ 
cula  ;  atque,  se  viris  tempestivas  persentientes, 
crepundia  abjiciunt,  et  pupas  dicant  Veneri. 
Apte  Poeta  : 

€t  Now  frcm  the  'Virgin' s  cheek  afresher  bloom 
u  S/ioots,  less  and  less,  the  live  carnation  round ; 

“  Her  lips  blush  de  e  per  sweets  ;  she  breathes  of  ijoulli  ; 

(i  The  shining  moisture  svuells  into  her  eyes , 

<l  In  brighter  jiovu  ;  her  < wishing  bosom  heaves9 

% 

<c  With  palpitations  vuild  ;  kind  tumidis  seize 

/■ 

“  Her  veins,  and  ali  her  yielding  soul  is  love. 

Thomson. 

Ouanquam,  appropinquante  pubertate,  foe- 
minae  caeterorum  animalium  subitationes  su¬ 
beunt  ;  earum  tamen  nullae,  quod  scimus,  men¬ 
ses  profundunt.  At  vero  nonnullae,  sues  nem¬ 
pe,  vaccae,  et  canes,  quo  tempore  pruriunt  in 
venerem,  ex  loco  per  naturam  exstillant  tena¬ 
cem  humorem,  graveolens  cujus  odor  marium 
nares  feriat,  ipsorumque  incendat  libidinem. 
Hujus  enimvero  humoris  tam  libidinosa  vis  est, 
ut,  per  eam,  ut  cognovi,  mares  intervallo  ter 
millies  passuum  ad  salaces  foeminas  allici  pos¬ 
sint. 


DE  GENERATIONE. 


17 


Quibus  ex  causis  proveniant  menses  ;  quam- 
obrem  solae  humani  generis  feminae  profun¬ 
dant  ;  et  ad  quid  utiles  sint  ;  medici  nondum 
satis  intelligunt.  Dubitare  verd  non  possumus, 
quin  sint  aliquo  modo  ad  generandum  utiles, 
lfeminarum  enim,  quae  prospera  valetudine 
fruuntur,  perpaucae  sunt,  quae  constitutis  natu¬ 
ra  temporibus  menses  non  fundunt,  pauciores 
adhuc  non  menstrualium  foccundae.  Atqui  ra¬ 
rae  quaedam  puellae,  mensibus  nondum  profusis, 
praematuro  concubitu  comprehenderunt ;  qui¬ 
bus  tamen  postea,  graviditatis  et  lactatus  inter- 
vallis,  menses  statutis  temporibus  abundabant 
et  subsidebant.  Lappon icarum,  ut  a  Lin- 
nteo  accepimus,  nonnullae  non  menstruales 
sunt  ;  sed  eaedem,  viris  conjunctae,  steriles  *. 

Quemadmodum  humani  generis  mares  et  fe¬ 
minae  congrediantur,  exponere  nec  decet,  nec 
opus  est.  Sanguine  in  genitalia  irruente,  et  fla¬ 
grante  libidine,  luminibus  et  consciis  remotis 

s 

■  —  — 

Vid.  Linn.  Flor.  Lappon. 


c, 

dedunt  se  lascivis  amoribus,  et  gaudia  Veneris 
carpunt.  Sed 

u  Claude  forem  thalami:  quid  rude  prodis  opus  P 

(i  Multa - nescire  decet  :  pars  maxima  rerum 

ii  Offendat ,  si  non  interiora  tegas.” 

Ovid. 

Omnium  fere  animalium  foe minas,  uti  minus 
concupiscunt,  quam  mares,  ita  non  tam  effrena 
in  venerem  libidine  instimulantur. 

Inter  congressum,  mas  genitalem  humorem, 
quem  secreverunt  testes,  in  fceminae  locos  injicit. 
Oui  qua  hic  ratione  tam  mira  efficiat,  varias  in 
partes  a  medicis  disputatur.  Omnes  vero  opi¬ 
niones,  quas  protulerunt,  proponere,  uti  opus 
difficile  esset,  ita  parum  utile  ;  cum  praesertim 
nonnullas  earum  conjecturales  sint,  et  ad  delec- 

•e  ' 

tationem  credulorum,  gaudentium  miris,  aptio¬ 
res,  quam  ad  fidem  philosophorum,  verum,  aut 
similia  veri,  indagantium.  Nobis  itaque  consi¬ 
lium  est  praecipuas  tantum  memorare  et  excu¬ 
tere,  quse  philosophis  ex  ingenio  claris  placue¬ 
rint  ;  et  ponderare  argumenta,  quibus  conati 
sint  defendere. 

PARS  III. 

DE  CONCEPTU. 


Fieri  non  potest,  quin  foetus  crescat  ex  pri¬ 
mordiis,  qua:  suppeditent  alterutrique  parentes. 
Hoc  concesso,  nonnulli  contendunt,  rudimenta, 
quibus  foetus  oriatur,  a  foemina  praeberi :  aliis 
videtur  a  mare  suggeri :  et  sunt,  qui  verisimilius 
opinantur,  utrosque  primordia  quaxlam  contri¬ 
buere,  ex  quibus  nascatur  futurum  animal. 

Nostra  aetate,  nulli,  quantum  scimus,  cre¬ 
dunt,  esse  animalia,  nisi  quae  parentibus  proge¬ 
nerentur.  Viva,  quae  veteres  philosophi  puta¬ 
runt  ex  fermentescentibus  putrescentibusve  ori¬ 
ri,  nunc  cognoscuntur  nasci  ex  ovis,  quae  ibi, 
ut  idoneo  in  loco,  parens  deposuerit.  Instructi 
organis  atomi,  quos,  modo  idoneum  nacti  sint 
locum,  in  animalia  vivescere  putat  Buffonius, 
omnino  conjecturales  sunt,  et  fide  majores. 


20 


DE  GENERATIONE* 


Harum  opinionum  ultima  Hippocrati  pla¬ 
cuit  :  qui  existimabat,  ex  commistis  in  utero 
maris  et  foeminae  seminibus  conceptum  fieri ; 
et,  prout  masculinum  semen  abundaverit  fce- 
mineumve,  foetus  in  patris  matrisve  similitudi¬ 
nem  formari  *. 

Hanc  opinionem,  quae  enimvero  haud  minus 
similis  veri  est,  quam  nonnullae,  quae  hodie  in¬ 
valent,  omnes  fere  medici,  tam  vetusti,  quam 
recentiores,  ante  Harveium,  acceperunt. 

Hic  vero  medicus,  Naturae  rerum  studioso^ 
rum  clarus  ante  alios,  exploratis  post  coitum 
diversi  generis  foeminarum  uteris,  nulloque  in 
his  invento  semine,  eorumque  conglutinato  sh 
mul  ore,  ullum  omnino  eos  masculinum  semen 
intrare  negavit.  Inductus  insuper  est,  ut  hoc 
concluderet,  quod  gallinae  diu  post,  quam  sint 
gallis  viduatae,  fcecunda  tamen  ova  pariunt. 

His  observatis,  opinatus  est,  semen  masculi- 


#  Vid.  Hifp.  Dc  Genitura „ 

num,  quasi  contagione  efficere,  ut  concipiat  ute¬ 
rus,  similiter  atque  magnetis  contagione  ferrum 
fit  ferri  trahax,  et  terrarum  orbis  polorum  in¬ 
dex.,  Hasc  contagio,  ut  assumit  Harveius, 
fcecundat  non  uterum  tantummodo,  verum  to¬ 
tum  corpus.  Verum  uterus  tamen  solus  foetus 
primordia  comprehendit  et  format,  ut  cerebrum 
solum  concipit  et  machinatur  notiones :  nam¬ 
que,  uti  notiones,  in  animo  comprehensas,  sunt 
quasi  simulacra  rerum,  quas  sensus  nunciant  et 
interpretantur  ;  ita  foetus,  utero  conceptus,  est 
quasi  imago  parentum  *. 

Hic  ver6  auctor,  cujus  sententiam  fusius  ex¬ 
plicare  nobis  non  vacat,  ex  ovis  oriri  omnia  ex¬ 
istimabat  ;  et  primus  proposuit  opinionem, 
quam  plurimi  post  eum  natura:  rerum  studiosi 
acceperunt,  et  quam,  correctione  quadam  adhi¬ 
bita,  haud  pauci,  doctrina  clari  in  primis,  vel 
nostra  aetate  defendunt. 


T 


*  Yid.  Harvei.  Exercitat.  Anatem.  Dc  Generatione. 

De  Evolutione . 

STENO,  GrAFIUS  SuAMMERDAMUS  f, 
Malpigius  J,  aliique  naturae  rerum  studiosi, 
cum  Harveio  consentientes  omnia  animalia  ex 
ovis  nasci,  existimant,  exiguas  in  vivipararum 
foeminamm  testibus  vesiculas  ova  esse,  quas’  to¬ 
tidem  foetus  contineant ;  et  eas  post  in  uterum 
descendere,  quam  vivas  fecerit  aura,  iis  ex  ma¬ 
ris  semine  afflata. 

Philosophi  illi  praeclari,  quippe  cum  animo 
comprehendere  nequeant,  quemadmodum  ex 
rudi  materia  instructum  organis,  animal  possit 
ortum  inchoare,  putant  foetum  in  foeminae  teste 


*  Vid.  Graf.  De  Organis  generationi  Inservientibus . 
f  Vid.  Suammerdam.  Bibliam  Natur a, 

4.  Vid.  MalpiG.  Oper. 

latere,  neque  prius  ibi  vivescere,  quam  divina 
quaedam  vis  excitaverit. 

Hanc  opinionem,  quamvis  vero  absimilis  sit, 
et  fide  major,  acceperunt  tamen  celeberrimi  qui¬ 
dam  nostra  aetate  philosophi :  inprimis  Hal- 
lerus,  qui,  pulli  intestinum  continuari  vitelli 
involucro,  hocque  in  ovo  ante  esse,  quam  id 
fecundet  gallus,  compertus,  concludit,  pullum 
quoque  ipsum  irf  ovo,  ante  galli  supcrinjectum, 
existere.  “  Denique/’  inquit,  “  directa  de- 
“  monstratio  adest,  qui  ostendas,  certe  in  avi- 
“  bus,  pullum  in  matre  fuisse.  Pulli  enim  in- 
“  testinuin  continuatur  cum  vitelli  involucro,  et 
“  adeo  intestini  interior  membrana  cum  epider- 
“  mide  animali,  exterior  cum  cute,  denique 
“  cum  involucro  vitelli  eadem  est 

Conjectat  hic  auctor  egregius,  glutinosiorem 
seminis  partem,  quam  solam  fecundandi  poten¬ 
tem  existimat,  usque  ad  gallinae  ovaria  penetra¬ 
re  ;  ubi  quiescens  hactenus  germinis  cor  in  vi- 


*  Yid.  Haller.  De  formatione  pulli . 

tales  motus  cieat,  et  germen  vertat  in  animal- 
culum. 

Hanc  opinionem  accipiunt,  et  dilatant  Spal- 
x an z an iu s  et  Bonnetus,  clari  sane  auctores, 
et  indefessi  in  primis  naturas  rerum,  studiosi- 
que  indagatores.  Hic  si  vera  loquitur  philoso¬ 
phus,  qui  germinum  historiam  altius  repetivit, 
nos,  et  omnes  Adamo  orti  et  orituri,  in  EviE, 
matrum  fecundissimae,  testibus  latuimus,  ultra 
fidem  sane  perpusilli,  at  forma  et  membris  ho¬ 
munculi  tamen  ;  neque  deerat  quicquam,  ut 
mollia  ossa  et  viscera  in  figuras  proprias  con¬ 
crescerent,  et  divinam  nos  acciperent  par¬ 
ticulam,  majoraque  inchoaremus,  quam  pater, 
qui  seminis  afflatu  nos  ex  inerte  quiete  exci¬ 
taret. 

Sed,  cum  unus  hominum  pater  innumerabilis 
prolis  nemo  esse  posset,  per  immensam,  at  con¬ 
nexam  tamen,  ataviarum,  abaviarum,  proavia¬ 
rum,  aviarumque  seriem,  merus  numerus  de¬ 
scendimus :  et,  per  multa  diutius  secula,  nulli 
latuissemus,  absque  venereo  patris  matrisque 

fuisset  jactu  ;  qui  fecit,  quod  faustum  felixque 
sit,  ut,  Georgio  Tertio  regnante,  ex  longa  in- 
ertique  quiete  excitati,  in  lucem  ederemur,  re¬ 
rum  publicarum  eversiones,  nascentemque  no¬ 
vum  seculorum  ordinem  visuri. 

Oui  contra  hanc  opinionem  ideo  dicunt, 
quod  inexputabilia  futurorum  animalium  pri¬ 
mordia,  per  immensam  fceminarum  seriem  trans¬ 
missa,  nemo  hominum  quisquam  mente,  conci¬ 
pere  possit,  iis  respondent  ejus  defendendae  prin¬ 
cipes,  cum  mortalibus  non  detur,  omnia  animo 
et  cogitatione  comprehendere,  rem  non  ideo 
falsam  esse,  quia  sit  incomprehensibilis,  nec, 
quia  comprehensibilis,  ideo  veram  ;  neque  ulli, 
eo  quod  ignoret,  fas  esse  negare,  omnia  cuj us¬ 
que  generis  animalia,  tam  quse  fuerint,  quam 
qute  futura,  creata  simul  esse,  ct,  sicut  com¬ 
mosin,  ut  ita  dicam,  in  prima  matre  inclusa. 

Suam  porro  opinionem  quo  confirment,  me- 
morant,  interdum,  nullis  conjugiis,  puellulas 
ex  praegerminante  primordio  fcetare.  Hujus¬ 
modi  duas  memorat  Hallerus  ;  quarum  una, 
ut  Oro  auctor  est,  octo  dies’ nata,  infantulam, 

D 

digiti  instar,  peperit  *.  Alterius,  post  mortem 
patefactae,  in  mesenterii  tumore  sunt  ossa,  den¬ 
tes,  et  pili  inventi  f .  Hinc  satis  esse  censet 
Hallerus,  quare  germina  futurorum  homi¬ 
num  in  fceminis  ante  existere  credamus. 

Haec  opinio  veri  quam  absimilis  sit,  nemo 
hominum  unus  est,  qui  mente  agitavit,  quin 
primo  intuitu  percipere  possit.  Quippe  assu¬ 
mit,  materiam  posse  sine  fine  dividi ;  sicque, 
ut  vere  dicit  Buffonius,  inter  ea  est,  quae  in¬ 
vestigando  cognoscere  non  possumus  J.  Ve- 


*  Vid.  D.  C.  S.  Aug.  Oton.  Epist.  De  foetu  in  foetu, 
edit.  Weissenfel.  anno  mdccxl.  forma  octuplice. 

Vid.  etiam  Blumenbac.  Physiolog . 

f  Nuper,  ut  Dupuitreno  accipimus,  pueri,  qua- 
tuordecim  annos  nati,  inventus  in  abdomine  foetus 
est  *.  Num  gemelli  fuerant  embryones,  quorum  unus 
fortuita  aliqua  causa  penetraverat  in  alterius  abdomen  ; 
ex  quo,  per  vasa,  tanquam  radices,  in  mesocolon  acta, 
alimentum  suppilaverat  ? 

*  Vid.  DoruiTREN.  Bulletin  de  f  E  cok  de  Medicine  de  Paris. 

f  Vid.  Buffon.  Hist,  Nat. 

rum  si  cs$et,  omnia  corpora,  organis  prodita, 
divina  quadam  potentia  una  creata  esse,  et  aliud 
alio  inclusum  ;  homo,  ut  aestimat  hic  clarissimus 
auctor,  pro  germine  sextx  hominum  aetatis, 
major  esset,  quam  universi  mundi  sphama,  pro 
atomorum  exiguissimo,  quem  ministris  vitreis 
oculis  percipere  possemus. 

Quinetiain  hi  auctores,  dummodo  ex  assump¬ 
tionibus  rite  concludant,  non  possunt,  quin  con¬ 
cedant  necessario  consequi,  ut  germina  mas¬ 
culina  disjuncta  sint,  nec,  aliud  alio,  involuta  ; 
dum  fce minina  contineant  millia  utriusque  sex¬ 
us,  aliud  alio  involuta  :  et  ut,  foemineo  germine 
prmmoriente,  una  cum  eo  praemoriantur  omnia 
genuina  inclusa. 

Porro,  si  uti  putant,  praeformato  m  teste 
mulieris  fcetui,  nihil  deest,  ut  vivescat,  quam 
masculini  seminis  afflatus,  qui  cor  in  motus  exci¬ 
tet  ;  unde,  queeso,  fit,  ut  in  patris  imaginem 
configuretur,  atque  hinni  aliique  bigeneres  sint 
utrorumque  parentum  formarum  participes  ? 

Hallerus,  quo  hoc  anteoccupet,  quod  op- 

poni  putat,  contendit  semen  asininum,  uti  acrius 
stimulat,  quam  equinum,  ita  ea,  prae  caeteris, 
ciere  vasa,  quae  in  foetus  auriculas,  et  summas 
fauces,  distribuantur,  ideoque  hinnos  esse  rauci¬ 
sonos  et  auritos  *. 

i 

\ 

Sed,  hac  opinione,  vel  opinatione  potius,  con¬ 
cessa,  unde  asinino  semine  embryo  caudis  parte 
mancus  fit,  atque  tenuibus  tam  clunibus  et  uro- 
pygio ;  et  unde  accidit,  ut  hinni  faucium  con¬ 
formatione  et  voce  asininum  rudant  patrem,  et 
non  matrem  hinniant  equinam  ? 

Hoc  objectum  quo  superet,  Bon netus  cen¬ 
set,  masculinum  semen  non  solum  in  motus  cor 
ciere,  sed  etiam  primum  vivescenti  foetui  esse 
pabulum.  Quinetiam  superdicit,  quemadmo¬ 
dum  maris  semen  absorptum,  et  in  embryonum 
mentum  et  frontem  imprimis  diffusum,  facit,  ut 
homines  barba  ornentur,  bovesque  ac  aliae  quae¬ 
dam  bestiae  cornibus  ;  sic  asininum  semen,  ab- 

i 

sorptum  et  ad  embryonis  equini  fauces  et  auri- 


*  Vid.  IxALLER.  Physioiog. 

culas  delatum,  efficere,  ut  hinnus  tam  insignis 
asininis  auribus  sit,  quam  voce  rudat  asinina  *. 

Quod  assumit  Bonnetus  de  barba  hominum 
ex  masculino  semine  nata,  eo  nihil  dici  potest 
absurdius.  Quid  ?  ut  non  omnes  humana:  fce- 
minac  imberbes  sunt,  sic  non  omnes  mares,  vel 
testiculos  sani,  barbigeri.  Quid  enim  dicam  dc 
impuberibus  ;  qui,  instante  pubertate,  etiamnum 
sunt  imberbes,  at  potentes  tamen  Veneris  mili¬ 
tes  ?  Quid  de  senibus  exsuccis  et  elumbibus  ; 
qui,  post  honestam  a  militia  missionem,  et  cas¬ 
trorum  desuetudinem,  barba  sunt,  et  prteterea 
nihil?  Numne  capras  vidit  unquam  Bonnetus? 
An  putat,  barbigeras  istas  olentium  maritorum 
uxores  habere  corporis  partes,  quibus  semen 
secernant  ?  Sed  de  barbis  et  Bonneto  quis  vel- 

i 

let,  nisi  ipse  imberbis,  plura  dicere? 

Neque  mehercule  verius  est,  quod  effutivit 
de  cornibus.  Assumptione  enim  concessa,  se¬ 
quentia  non  possunt  non  esse  vera.  Nulla: 


*  Vid.  Bonnet.  Sur  lc  Corps  Organists. 

bestias,  nisi  quas  semen  secernunt,  cornigera 
sunt :  nullas  autem  vacca;  semen  secernunt :  er¬ 
go  nulla  vacca  cornigera.  Item  hoc  quibus 
bestiis  nulla  cornua  sunt,  eadem  nullum  semen 
secernunt :  tauri  autem  sunt,  quibus  nulla  cor¬ 
nua  :  ergo  tauri  sunt,  qui  semen  non  secer¬ 
nunt  ;  vel,  quod  idem  valet,  tauri  sunt,  qui 
non  tauri.  Hoc  etiam,  qua  bestia  cornua  ge¬ 
runt,  eadem  fetificum  humorem  secernunt ; 
sunt  autem  vacca,  qua  cornua  gerunt ;  ergo 
Eunt  vacca,  qua  humorem  secernunt  fcetifi¬ 
cum  ;  vel,  quod  eandem  vim  habet,  sunt  vac¬ 
ca,  qua  non  vacca.  Concessis  iis,  qua  as¬ 
sumpsit  Bonnetus,  hac  consequentia  necessa¬ 
ria  sunt.  Qua  itaque  solertia  argumentationem 
cornuare  poterit,  ut  ipse  cornutum  tutus  fugiat 
syllogismum  ? 

X 

Patris  semen  primum  vivescenti  foetui  ali¬ 
mentum  prabere,  ,ut  asserit  Bonnetus,  vero 
absimiilimum  opinamur,  quod  particula  vel  mi¬ 
nima  ad  fecundandum  valet.  Octodecim  a- 
qua  unciarum,  quibuscum  commixta  tria  semi¬ 
nis  grana  sunt,  una  particula  quaque,  ut  com- 
perit  Spallanz anius,  fetifica  est.  Imo  unum 

Yel  minutissimum  hujus  misturae  globulum  com¬ 
pertus  est  facere,  ut  ranae  ovum  in  ranunculum 
vivesceret  *.  His  cognitis,  nihil  videtur,  quam- 
obrem  credamus,  semen  masculinum,  quantu¬ 
lum  requiratur  ad  foecundandum,  posse  pri¬ 
mum  fcetui  prcebere  alimentum. 

* 

Reliqua  spe  omni  amissa,  hujus  opinionis 
auctores,  ut  unicum  perfugium,  quo  §e  confe¬ 
rant,  argumentum  adducunt  ex  ovis,  quae,  vel 
ante  admissuram,  in  oviparis  bestiis  existunt. 
Verum  vel  hoc  concesso,  non  est  tamen,  quod 
fcetum  tum  in  ovis  formari  efficiamus. 

Malpigius  et  Spallanzanius  confitentur, 
se  nunquam  tunc  in  ovis  quicquam  foetus  simi¬ 
le  percipere  potuisse.  Horum  philosophorum 
posterior,  percepto  nullo,  ova  masculino  semine 
tacta  inter  et  intacta,  discrimine,  cum  II allero 
concludit,  massam  informem  in  ovis  esse  em- 
bryonem,  at  minorem,  quam  ut  percipi  possit. 


*  Vid.  SpaLLANZAN,  Dissertat,  ori  Anirn.  ct  Veget  ab. 

Sed  neque  Spallanzani  assensione,  neque 
quia,  ut  primus  observavit  Hallerus,  involu¬ 
crum  vitelli  continuatur  pulli  intestinis,  licet 
cogere,  in  ovis,  ante  galli  admissuram,  latere 
embryonem. 

Ut  in  viviparis,  tener  embryo  matris  utero 
adhaeret,  et  hinc  suum  derivat  alimentum,  quid¬ 
ni  pulli  itidem  vasa  ovi  involucro  se  applicent  ? 
Dei  potentiae  limites  ponere  philosophos  non 
decet.  Omnipotenti  aeque  facile  est,  per  lega¬ 
tas  causas,  embryones  deinceps  creare,  ac  fuis¬ 
set  initio,  sine  his,  omnes  simul  unaque  facere, 
et,  alium  alio,  involutos  conservare,  quo  unus 
idoneo  tempore  quisque  evolutus  vivesceret,  se¬ 
que  in  parentum  similitudinem  explicaret. 

•  %  , 

Igitur  aequum  est  efficere,  in  oviparis  ani¬ 
malibus  foetum  non  ante  existere  in  ovis  ;  sed 
tantum  in  his  inesse  aliquid,  quocum  ad  pullum 
formandum  nihil  deest,  qu  m  ut  masculinum 
semen  se  commisceat,  et  aliquo  id  n^odo  reddat 
aptum,  quod  idoneo  loco  et  causis  faventibus 
vivescat,  ac  vitales  in  motus  cieatur. 

Qu&m  absurda  sit  opinio  eorum,  qui  existi¬ 
mant,  omnia  animalia  ex  ovis  evolvi,  satis  su- 
perque  ostendimus.  Proximum  est,  ut  nunc 
excutiamus  opinionem  eorum,  qui  foetus  omnis 
animalis  ante  in  patris  semine  existere  putant. 


CAP.  II. 

De  Ammalculis . 

Ex  vetustis  nonnulli,  falsa  rerum  cognatarum 
similitudine  seducti,  existimabant,  humorem  a 
maris  testibus  secretum  bestiolis  scatere  ;  quae* 
quo  sese  in  animalia  expandant,  nihil  requirunt, 
quam  ut  in  fceminae  utero  condantur,  in  quo, 
sicut  in  terra  semina,  calore  vivescant,  deinque 
nutrimentum  accipiant. 

Inter  eos,  qui  ita  existimabant,  erat  Aristo¬ 
teles,  vir  in  omni  disciplina  apprime  eruditus, 
et  ante  caeteros  suae  aetatis  clarus.  Foemina, 
ut  illi  visum  est,  menses  profundit,  et  praeterea 
nihil  praebet*  quod  ad  germinationem  conducat. 

E 

Semen  masculinum  menstruo  sanguini  quasi 
animam,  ei  astrorum  subsimilem,  impertit,  quae 
vivum  faciat,  et  animales  in  motus  excitet.  Se¬ 
cundum  hunc  philosophum,  fcetihcus  maris  hu¬ 
mor  motus  efficiem  est ;  et,  ut  rudi  marmori 
formam  humani  corporis  dat  sculptor,  ita  ia 
menstruo  sanguini  *. 

Haec  Aristotelis  opinio  prorsus  extabuisset, 
si  Leuvenhcecius  aliique  non  in  animalium  se¬ 
mine  animalcula  percepissent  f  ;  et  novam  na¬ 
turae  arcanorum  studiosis  praebuissent  lucem, 
cujus  ope  rem  sane  perdifficilem  aliquatenus  il¬ 
lustrarent.  His  enim  animalculis  perceptis, 
haud  diutius,  ut  ante,  difficile  erat  cognoscere, 
unde  novi  animalis  embryo  vitam  inchoaret. 
Quippe  ad  inchoandam  futuri  hominis  vitam 
tantummodo  opus  erat,  animalculorum  unum 
ut  idoneum  nancisceretur  locum,  quo  partes 
explicaret,  seque  paulatim  vertat  in  parentum 
formam  et  effigiem. 


*  Vid.  Aristotel.  De  Animalibus . 
f  Vid.  Leuvenhoec.  Arcana  Natura, 

Hujus  opinionis  principum  nonnulli  non  so¬ 
lum,  ut  putabant,  certo  percipiebant  animal- 
cula  in  semine,  sed  etiam  in  his  videre  ipsas  hu¬ 
mani  corporis  partes  videbantur.  Dalenpa- 
tius  in  primis,  qui  oculeus  ante  alios  suce  cetatis 
erat,  dicit  se  vidisse  animalculorum  unum  ex 
involucro  erumpere  ;  dein  percepisse  perpusilli 
homuli  bina  brachia,  bina  crura,  simulque  pec¬ 
tus  et  caput  *.  Sed  nulli  dum  alii,  quantum 
scimus,  tam  mira  vidisse  contigit. 

In  faetifico  coitu  hi  auctores  existimant,  bes¬ 
tiolarum  unam  pluresve  permeare  ex  femina: 
utero  ad  ejus  testem  usque  ;  suoque  huc  ad¬ 
ventu,  ovum  penetrare,  in  quo  paratum  sibi 
nanciscantur  idoneum  alimentum.  Verum,  ut 
primum  in  ovo  non  est,  quod  diutius  alat ;  va¬ 
sa,  tanquam  radices,  interiori  uteri  superficiei 
infigunt,  ut,  per  ea,  a  matris  sanguine  alimen¬ 
tum  accipiant,  dum  usque  eo  maturuerint,  ut 
in  lucem  edantur. 

Quod  bestiolam  ex  utero  ad  mulieris  testem 


*  Vid.  DALENPAT.  Oper. 

advenire  perdifficile  est,  idcirco,  ut  his  auctori¬ 
bus  videtur,  tantam  maris  semini  bestiolarum 
vim  natura  tribuit,  quanta  difficultatem  plus 
quam  compensaret.  Ex  decies  centenis  ani- 
malculorum  millibus  vix  amplius  unum,  uti 
concedunt,  mulieris  testem  attingit,  sed  semen, 
uno  coitu  quoque  in  uterum  injectum,  plus  de¬ 
cies  centenis  millibus  scatet. 

Hujus  opinionis  fautores,  inter  quos  eminent 
Leuvenhoecius,  Hartzocherus,  Boerha- 
vius,  Keilius,  Gheinius,  Geofroius,  Poli- 
nacius,  Lieutaudius,  Langisius,  aliique, 

i 

quo  eam  confirment,  contendunt,  ut  infantum 

plures  patrem,  quam  matrem,  referunt,  ita  ab  ii- 

* 

lo  plures  gentilitios  morbos,  velut  haereditatem, 
accipere. 

Nobis  haudquaquam  in  animo  est  omnia  nar¬ 
rare  absurda,  ad  quas  ducat  haec  opinio,  neque 
omnia  quae  eam  contradicantur.  -  Proximae  opi* 
nioni,  quam  modo  refellimus,  hoc  praecipue  dif¬ 
fert  ;  quod  supponit,  omnes,  cum  qui  fuerint, 
tum  qui  sint  futuri,  homines,  in  prima  non  ma¬ 
tre,  sed  patre,  ante  exstitisse.  Iisdem  igitur 

haec,  quibus  illa,  contradictionibus  obnoxia  est. 
Pumiliones  in  semine  nantes,  quibus  contingit 
in  optatum  portum  ex  longa  navigatione,  et 
multis  rerum  discriminibus  venire,  ter  et  am¬ 
plius  fortunati  sunt ;  cum  praesertim  nani  ca:- 
teri  cursus  socii,  velut  nauta;  luna;  siderumque 
defectione,  obliqui  malignique  aditus  errore 
ca;cis  vadis  omnes,  eheu  darum,  pereunt. 

Quid  intersit,  quterit  Buffonius,  tot  pumi¬ 
los  simul  nautas  una  proficisci,  et  eodem  ten¬ 
dere,  neque  plus  tamen  uni  permitti,  ut  portum 
capiat  ?  Prorsus  labefactavit  opinionem  Spal- 
lanzanius,  qui  compertus  est,  pygmaeas  bes¬ 
tiolas  in  masculorum  semine  nihil  ad  foecundan- 
duin  conducere,  et  hoc  vel  his  privatum,  nihilo 
tamen  minus  fcetificum.  Duorum  enim  bufo¬ 
num  semen  comperit  foetificum,  quamvis  bes¬ 
tiolis  careret ;  itemque  vermium  semen,  in  quo 
eas  necaverant  admistum  acetum  et  urina, 
quove  vetustescente  ipsa;  jam  erant  exis- 
tinctas  *. 


*  Vid.  Spallanzan.  Disscrt.  de  Animal,  et  Veget  ab . 

tom.  ii. 

Fcetifica  vis,  quam  inesse  bufonum  et  vermi¬ 
um  semini,  cui  deessent  bestiolae,  experimentis 
comprobavit  Spallanzanius,  non  opinionem 
modo  evertit,  quam  propugnant  Aristoteles, 
aliique  auctores  supra  memorati ;  sed  eam  quo¬ 
que,  quam  suggerit  Buffonius. 

Buefonius  existimat,  viva  in  masculorum  se¬ 
mine  nondum  integras  bestiolas  esse  ;  sed  tan¬ 
tum  nanos  organis  praeditos,  ex  quibus  anima¬ 
lium  corpora,  et  earum  item  rerum  quas  edit 
terra,  componantur  :  similes  in  fceminis  exis- 
tere  :  et  utrisque  in  utero  commixtis,  concep¬ 
tum  fieri.  Porro  existimat,  hujusmodi  nanos 
ex  toto  undequaque  corpore  in  maris  ac  femi¬ 
nae  genitalia  convenire,  ut,  inter  congressum, 
in  utero  commisceantur  ;  et,  prout  in  mistura 
illius  hujusve  nani  supersint,  masculum  fetum 
nasci,  aut  femineum. 

Secundum  hunc  auctorem,  embryo  simili  mo¬ 
do  formatur,  atque  crystallus.  Nani,  quos  sug¬ 
gerunt  genitalia,  primum  insita  quadam  appe¬ 
tentia  congregantur,  fiuntque  nucleus,  cui  ce¬ 
teri,  qui  maribus  et  feminis  communes  sunt, 
sese  applicent.  Tali  hujusmodi,  partium  con¬ 
gregatione  et  concretione  embryo  formatur: 

qui,  si  mas,  genitalibus  patrem  refert ;  matrem 
vero,  si  foemina :  sed  canteris,  aut  patrem,  aut 
matrem,  aut  utrosque.  Quod  si,  ut  interdum, 
plures  in  utero  nani  conveniunt,  quam  qui  ad 
unum  embryonem  faciendum  requirantur,  ii, 
qui  supersunt,  similiter  dispositi,  alium  embry¬ 
onem  formant,  duosve  alios.  Reliqui  placen- 

4 

tam  efficiunt,  et  membranas,  quie  embryonem 
circumplectuntur  \ 

0 

Ecce  opinionem,  quam  excogitavit,  clarus  in 
primis,  Buffonius  :  qui,  quamvis  incerta,  pro 
certis,  habeat,  falsa,  pro  veris  ;  acerrimi  tamen 
ingenii  hominem,  et  altissima  mente  prajditum, 
se  se  ostendit. 

Quoniam  satis,  ni  fallimur,  superque  ostendi- 
mus,  opinionum,  quas  supra  memoravimus  auc¬ 
tores  celebres  de  generatione  accepisse,  duas, 
utpote  qua:  falsis  assumptis,  solave  conjectura 
nitantur,  prorsus  rejiciendos  ;  nunc  consideran¬ 
dum  est,  num  tertia  quam  veritatis  similitudinem 

0 

habeat. 


*  Vid.  Buffon.  Hist.  Nat.  tom.  it. 

CAP.  III. 


De  Epigenesi. 


Fcetum  formari  ex  naturis,  quas  utrique 
suggerant  parentes,  fuerunt  sane  ex  tempore 
Hippocratis,  qui  opinati  sunt.  Vetustorum  a- 
pud  plerosque  philosophorum  invaluit  haec  opi¬ 
nio,  contra  eam  Aristotelis,  quae  in  scholis  me¬ 
dicinae  floruit  usque  ad  Harveii  aetatem.  Clari 
hujus  philosophi  opiniones,  neque  multo  post 
nova  quam  detexit  et  vulgavit  Leuvenhcecius, 
duabus  occasionem  praebuerunt  opinionibus ; 
quas  fuse  jam  agitavimus,  quarumque  alteru¬ 
tram  docti  ubique  Europa  homines,  ad  nos¬ 
tram  fere  aetatem,  acceperunt.  Cum  vero  is¬ 
tae  hodie  opiniones  inveterascant,  eorum  inva¬ 
lescit  opinio,  qui  credunt,  tum  in  animalibus, 
tum  in  iis  naturis  quae  a  terra  per  stirpes  alan¬ 
tur,  novae  prolis  embryonem  nasci  ex  primor¬ 
diis,  quae  parentes,  mas  et  fcemina,  suppeditent, 
flic  geqerandi  modus,  quem  uniejum.  verum 

plerique  hodie  credunt  philosophorum,  epigf- 
xesis  appellatur. 

Inter  hujus  opinionis  auctores  nondum  con¬ 
venit,  qua  in  parte  mulieris  conceptus  accidat. 
Nonnulli  opinantur,  uterum  concipere  ;  alii 
muliebres  testes.  Prius,  igitur,  quam  de  em- 
bryonis  formatione  dicamus,  opus  erit  investi¬ 
gare,  qua  in  corporis  parte  formetur. 

Qui  hanc  opinionem  accipiunt,  ii  omnes  con¬ 
sentiunt,  sine  commistis  maris  et  fceminac  semi¬ 
nibus,  nullum  posse  esse  conceptum.  Sed 
quaestio  inter  eos  oritur  ;  utrum  admixtio  seu 
confusio,  quam  omnes  concedunt  necessariam, 

in  utero  fceminas  fiat,  an  in  testibus. 

•  •  • 

Nonnulli  philosophorum  Harveio  assenti- 
untur,  masculinum  semen  ne  uterum  quidem 
intrare  ;  sed  ex  vagina  a  vasis  bibulis  absorptum, 
primum  confundi  in  sanguinem,  dein  ex  hoc 
in  testibus,  generandi  causa  separari. 

Verum  hoc  esse  contendunt,  quod  mulieres 
conceperunt,  quarum  in  uterum  semen  ob  va- 

F 

ginse  pravitatem,  morbos,  aut  aliquem  obicem, 
ingredi  non  poterat.  Nam  nonnullas  foeminse, 
hymene  integro,  conceperunt  :  alias,  quarum 
vaginas  adeo  duritiis  anguste  erant,  ut,  pariendi 
tempore,  calamum  vix  caperent  anserinum  #. 

V,  :  '  ' '  ■’  ryr-  tr  1  /•fruTUU-O  ■  I!1L‘ 

Verum  ego  equidem  dubito,  an,  gignendi 
tempore,  parum  fidus  iste  virginitatis  custos 
strenui  Veneris  militis  irruptionem  praepedire 
possit.  Similius  veri  est,  ubi  talis  obex  gravi¬ 
darum  vaginas  custodiat,  virgineum  hymen,  ve- 
nereo  congressu  laceratum,  denuo  coaluisse; 
vel  adulterinam  in  ejus  locum  et  similitudinem 
membranam  esse  renatam.  Neque  vero  ex  du¬ 
ritiis  in  gravidarum  vaginis  parturiendi  tempore 
potest  rite  concludi,  tantas  generandi  tempore 
fuisse,  quante  penis  introitum  impedirent. 

-  f.  -  v  ,  T  T  ...  r  ■  '  r  - r  f  . 

’  -  1  •  *  *••**--  t  '  'tiv/  ,  ..  >  '  *  .it,  .  •' A 

Tanta  enimvero  penis,  libidinantis  et  in  Ve¬ 
nerem  ruentis,  tentigo  et  rigiditas  sunt,  ut  haud 
facile  ei  obstetur,  quo  minus  perrumpat  oppo- 


#  And.  Hamilton.  Pndect,  de  Obstetricio  in  ACAB. 
Edin. 

sitos  obices,  et  sibi  viam  patefaciat  cum  in  lo¬ 
cum,  unde  in  uterum  semen  ejaculetur. 

•i. i  /  .  amim  n  i  tu  n jn  :j 

Etsi  certo  scire  semen  in  humanae  fce mina¬ 
ti  ter  um  injici  non  possumus  ;  tamen  non  est, 
quare  dubitemus,  immitti  in  eum  foe minae  ca¬ 
nis.  Quippe  id  egit  Hunterus,  et  canes,  mas  et 
catuliens  fcemina,  capita  obnupti,  loco  ad  rem 
constitutam  satis  commodo  coirent.  Dum  in¬ 
choato  adversis  avibus  operi  cohaerebant  con¬ 
gressi  amantes,  Hunterus,  et  qui  adstabat  ad¬ 
jutor,  spinalem  feminae  canis  medullam  ex 
transverso  persecuere.  Mas  foeminain  esse 
inter  media  Veneris  gaudia  crudeliter  occisam 
ignarus,  infectum  pro  facultate  navabat  opus. 
Ante  hoc  vero  peractum,  Hunterus,  quae  in¬ 
tus  arcana  Natura  genetrix  faceret,  cognoscendi 
occasione  laetus,  feminae  abdomine  patefacto, 
mira  sane,  ct  nulli,  ante  eum,  homini  visa  per¬ 
cepit  ;  masculinum  nempe  semen,  tam  in  utero, 
quam  in  Fajxqpii  tubis,  et  rigidas  harum  fimbri- 
as  apprehensos  feminae  testes  arctissime  compri¬ 
mentes.  In  animalium,  paulo  post  epitum,  in 
uteris,  semen  invenerunt  Mai.pigius,  Fallopius, 
et  IIaijlerus. 

His  cognitis,  asquum  videtur  ex  similitudine 
concludere,  humani  etiam  generis  maris  penem 
exspuere  semen  in  feminae  uterum.  Verum, 
vel  hoc  concesso,  nascitur  alia  quaestio  ;  num, 
scilicet,  semen  hic  loci  maneat,  an  hinc,  per 
Fallopii  tubas,  usque  ad  testes  perlabatur. 

Ad  feminae  testes  usque  pervenire  semen 
masculinum,  plerique  nostra  aetate,  rerum  gene¬ 
randi  cognoscendarum  studiosi,  propterea  sen¬ 
tiunt,  quod  vel  in  testibus  interdum  ipsis,  et 
Fallopianis  tubis,  itemque  in  fieritoruzi  sacco, 
sunt  fetus  inventi.  Verum  ii  tamen,  quibus 
haec  sententia  communis  est,  nequaquam  inter 
se  conveniunt,  qua  via  fetificus  maris  humor 
ad  feminae  testes  perveniat. 

Sunt  peniti,  qui  opinentur,  inter  venereas 
voluptates  fruendas,  Fallopianas  tubas  subito 
in  eas  sanguinis  illapsu  rigidas  factas,  totam  in 
longitudinem  patescere  ;  et  ejaculatum  interea 

cole  semen,  ex  uteri  fundo  cursum,  per  has 

•  - 

ductas  hinc  vias  inflexas,  ad  testes  usque  obli¬ 
quare. 

Alii,  ut  minus  forsan  mutoniati,  ita  suis  mi¬ 
nus  viribus  freti  et  superbientes,  censent :  ex¬ 
sputum  mutone  semen,  aut  a  bibulis  vaginae, 
vasis  insorberi ;  dein  in  circumii uum  sanguinem 
confundi,  ut  ambitu  vasorum,  qiue  confundunt 
sanguinem  et  diffundunt,  ovariis  illabatur  :  aut 
huc  ex  utero,  per  Fallo  pii  tubas,  tum  astrin¬ 
gentes  se,  tum  relaxantes,  permanare  ;  vel  ha¬ 
rum  quadam  humores  insorbendi  promovendi- 
que  potentia,  quali  tubuli  pollent  capillares 
transmitti. 

Ouanquam  inventi  nonnunquam  foetus  sunt 
in  foeminarum  testibus,  tubisque  Fallopianis, 
neminem  tamen  hinc  oportet  concludere,  ma¬ 
ris  semen  illuc  semper  pervenire,  ilbcque  for¬ 
mari  embryonem.  Sunt  porro,  quae  talem  con¬ 
clusionem  infirment.  Namque,  qui  foemina¬ 
rum  genitalia  accurate  cognita  habet,  is  certe 
credere  nequit,  marem,  quamvis  strenuum  et 
potentem,  posse  semen  ad  fcemina:  testes  usque 
ejaculari.  Neque  enimvero,  quantum  cognovi¬ 
mus,  ulla  ex  vagina  proficiscuntur  ad  testes  ab¬ 
sorbentia,  per  quse  masculinum  semen  illmc  huc 
illabi  possit. 


46 


D E  GENERATIONE. 

i 

Ouinimo  Haitonius,  indefessus  humani  cor- 
poris  rerum  investigator,  obliteratis  cuniculo¬ 
rum  foeminarum  ante  maris  admissuram  tubis 
Fallopianis,  invenit,  coitu  lutea  in  testibus 
corpora ,  quas  indubio  conceptus,  vel  saltem 
necessarii  ad  concipiendum  humoris  ruptis  tes¬ 
ticulorum  vesiculis  expressi,  signa  compertus 
jam  erat,  pariter  accidisse,  ac  si  sanas  et  perviae 
tubae  mansissent.  Porro  una  tubarum  extrans- 
verso  secta,  in  teste  tamen,  ad  quem  hasc  duce¬ 
bat,  pariter  ac  in  altero,  ducta  ad  quem  tuba 
sana  erat,  corpora  lutea  percipiebat  *. 

Ex  his  experimentis  clare  constat,  quamvis 
in  foetifico  coitu  nullum  maris  semen  ad  mulie¬ 
bres  testes  perveniat,  hinc  tamen  necessarium 
ad  conceptum  humorem  exprimi» 

r  ■  **■  •  -  >•  .  "  *  ,*v 

*  -  -  ••  *  -  ;  j 

Cum  ita  sit,  quem  in  finem,  quaerat  aliquis, 
masculinum  semen  ad  fceminae  testes  usque 
transmittitur  ?  Quapropter  Natura  quae  solet  res 
maximas  minimo  motu  efficere  et  absolvere,  du- 


*  Vid.  Philo  sopii .  Trans  ad.  Lond.  for  the  year 

plex  Fallopianis  tubis  munus  perfungendum 
destinat ;  cum  pneserfim  uterus  a:quc  aptus  vi¬ 
deatur  locus,  quo  ex  commixtis  seminibus  fiat 
,  *  • 
embryo,  ac  in  quo  ad  partum  usque  foetus  nu¬ 
triatur  ? 


:  surtoftr  a 


Contra  ea,  si  in  utero  embryo  formetur, 
unde  fit,  ut,  in  F.uxopfANis  tubis,  et  in  fieritonai 
sacco,  sunt  foetus  inventi  ?  Num  hinc  efficiemus, 
masculini  seminis  contagionem  ad  concipien- 

dum  non  necessariam  esse  ;  an,  si  necessaria, 

» 

semen  ad  testes  usque  perlapsum. 


Etsi  harum  opinionum  primam  H:\itonii  ex* 

•  » 

perimenta  firmare  videntur,  possunt  tamen,  ni 
fallimur,  ad  seminum  misturam,  seu  confusio¬ 
nem,  accommodari.  Namque,  quoniam  haud 

i  «  .  •  ^ 

insolitum  est,  quasdam  interdum  partes,  velut 
gulam,  stomachum,  et  alvum,  alia  ac  naturali 

T  * 

modo  agere,  fieri  potest,  ut  Fallopiana?  tuber, 
qusc  ex  testibus  in  uterum  humori,  ad  concep- 
tum  apto,  immittendo  destinantur,  retrorsis, 
motibus  ex  utero  masculinum  perducant  semen 
ad  foeminas  testes.  Hoc  sane  verisimilius  est, 
quam  masculinum  semper  semen  ad  testes  per- 

venire  ;  aut,  sine  hujus  admixtione,  embryo¬ 
nem  formari  posse. 

Veri  itaque  nobis  simillimum  videtur,  mas¬ 
culinum  semen  rarissime  longius,  quam  ad 
uterum,  penetrare :  et,  ut  cibus  in  ore  oscula 
stimulat  colorum,  quas  huc  ex  glandulis  sali¬ 
vam  secernentibus  pertinent,  et  sic  facit,  ut  hunc 
humorem  uberius  secretum  eodem  confundant ; 
ita  semen  masculinum,  in  uterum  immissum, 
osculo  Fallopii  tubarum  sic  excitare,  ut  con¬ 
sentientes  harum  fimbrias  mordicus  quasi  tes¬ 
tes  apprehendant ;  expressumque  ex  rupta  vesi¬ 
cula  auferant  humorem,  ex  usus  similitudine 
muliebre  semen  appellatum,  qui  in  uterum 
deducatur. 

•■'A  -  .  u  . 

Hic  vero  humor  serius  in  uterum  pervenit, 
maturiusve,  pro  animalis  genere.  In  cuniculo¬ 
rum  foeminarum  uterum,  ut  comperit  Haito- 
nius,  non  ante  quadraginta  octo  post  concubi¬ 
tum  horas  invehitur  *  ;  in  eum  humanas  fcemi- 


*  Vid.  Philo  sopii.  Transact .  Lond.  for  the  year 

nas,  ut  observavit  idem  auctor,  non  ante  decem 
undecimve  dies. 

Argumentis  utrobique  inter  se  comparatis, 
mihi  inclinat  animus,  ut  credam,  maris  et  foc- 
minae  semina  in  utero  commisceri.  Sed,  quem¬ 
admodum  ex  horum  mistu  concipiat  fcemina, 
me  prorsus  ignorare  confiteor.  Conceptus  in 
eorum  forsan  arcanorum  numero  est,  quas  mens 
humana,  licet  res  vel  reconditissimas  investigare 
audax,  et  stultitia  ipsum  aliquando  coelum  pe¬ 
tens,  nunquam  indagare  poterit,  nunquam  in- 
felligere. 


ei  N  i  s. 


